wannaphong/clean_thaiwikipedia huggingface dataset:
# ซี.ไอ.เอ.วีอาร์ นักฆ่า 2000
ซี.ไอ.เอ.วีอาร์ นักฆ่า 2000 (, , พินอิน: Waan ying dak gung) ภาพยนตร์แอ็คชั่นสัญชาติฮ่องกง นำแสดงโดย เจิ้ง อี้เจี้ยน, เฉิน เสี่ยวชุน, เฉิน ฮุ่ยหลิน, หยิน สื่อเว่ย กำกับการแสดงโดย จิงเกล มา อำนวยการสร้างโดย เฉินหลง

เรื่องย่อ
ในเดือนพฤษภาคม ค.ศ. 1998 ก่อนการแข่งขันฟุตบอลโลก ที่ฝรั่งเศสจะเริ่มขึ้น หน่วยงานซี.ไอ.เอ.ของสหรัฐอเมริกา ได้มีโครงการที่สร้างทหารจำลองขึ้นมาเพื่อให้มีสภาพร่างกายที่แข็งแกร่งกว่าทหารทั่วไป รวมทั้งสภาพจิตใจที่เหี้ยมโหด ด้วยการควบคุมทางจิตใต้สำนึก ภายใต้การดำเนินงานของเหล่านักวิทยาศาสตร์ชาวจีน ซือถูฮุ่ยหลาน นักวิทยาศาสตร์สาวผู้ชำนาญเรื่องจิตใต้สำนึกถูกผู้ก่อการร้ายลักพาตัวไป ในงานแต่งงานที่ไมอามีของ ซงสู เพื่อนร่วมงานเธอ  

ซงสู กับ วุนเต๋อเกา เพื่อนร่วมงานเธอจึงต้องเข้ารับการทดลองในโครงการนี้ เพื่อให้เป็นยอดทหารให้ได้ในเวลา 7 วัน ด้วยการฝึกผ่านไวช่วลแอฟเฟกต์ ทั้งคู่ได้บุกเข้าไปช่วยตัวฮุ่ยหลานมาได้จากฮ่องกง แต่ซงสูได้ฆ่าเจนนี่ หนึ่งในผู้ก่อการร้ายด้วยความเหี้ยมโหดแบบไม่รู้ตัว ต้นสังกัดของทั้งสาม จึงมีคำสั่งให้ควบคุมตัว แต่แล้วซงสูก้ได้ขัดขืนและพลั้งมือฆ่าฮุ่ยหลานไป ซึ่งทั้งสามที่ความผูกพันกันมาตั้งแต่เด็ก ๆ ด้วยความที่เป็นเด็กกำพร้าทั้งหมด ขณะที่ทางซี.ไอ.เอ. ได้มีคำสั่งให้วุนเต๋อเกาตามเก็บซงสู ผู้เป็นเพื่อนรัก ขณะที่ทางผู้ก่อการร้ายต้องการจะสะกดจิตผู้คนผ่านหน้าจอโทรทัศน์ผ่านดาวเทียม ขณะที่กำลังชมการถ่ายทอดฟุตบอลโลก

นักแสดง
เจิ้ง อี้เจี้ยน...วุนเต๋อเกา
เฉิน เสี่ยวชุน...ซงสู
เฉิน ฮุ่ยหลิน...ซือถูฮุ่ยหลาน
หยิน สื่อเว่ย...เอเลี่ยน (ผู้ก่อการร้าย)
วาเนสซ่า หยิง...เจนนี่

เบื้องหลัง
Hot War เป็นภาพยนตร์แอ็คชั่นทริลเลอร์แนววิทยาศาสตร์ที่ออกฉายในปี ค.ศ. 1998 โดยได้ผู้กำกับฉากแอ็คชั่น คือ สตีเฟ่น ถัง ผู้กำกับฉากแอ๊คชั่นที่มีผลงานในระยะเดียวกันอีก 2 เรื่อง คือ Downtown Torpedoes และ Enter the Eagles แต่ได้รับคำวิจารณ์ว่าทำได้ดี ท่ามกลางบทภาพยนตร์ที่อ่อนและอารมณ์ที่ไม่ถึง 2 เรื่องนี้

ขณะเดียวกันการพูดภาษาอังกฤษในเรื่องของนักแสดง คือ เอเลี่ยน ที่รับบทโดย หยิน สื่อเว่ย ก็ได้ทำแย่มาก ในบทของหัวหน้าผู้ก่อการร้ายที่ต้องปฏิบัติการร่วมกับชาวตะวันตกหลายชาติ

ภาพยนตร์เข้าฉายทั้งในฮ่องกงและประเทศไทยในปี 1998 และฉายทางโทรทัศน์ระบบฟรีทีวีและโทรทัศน์ระบบบอกรับเป็นสมาชิกในประเทศไทย ถึง 3 ครั้ง

ช่อง 7

- ครั้งแรก ยอดภาพยนตร์นานาชาติ ออกอากาศเมื่อปี 2002 (ไม่ทราบวันที่ออกอากาศ) เวลา 09.30 น.

- ครั้งที่ 2 หนังรอบเช้า ออกอากาศเมื่อวันที่ 14 มีนาคม ปี 2012 เวลา 08.25 น.

ช่อง 3

- ครั้งที่ 3 แชนแนลทรีมูฟวี่ส์  ออกอากาศเมื่อวันที่ 29 เมษายน ปี 2023 เวลา 23.40 น.

ยูบีซี หรือ ทรูวิชั่นส์ ในปัจจุบัน 

- ออกอากาศตั้งแต่ปี 2001-2013

แหล่งข้อมูลอื่น
# ธงชาติโมนาโก
ธงชาติโมนาโก  ประกาศใช้เมื่อวันที่ 4 เมษายน พ.ศ. 1724 ถือเป็นธงชาติที่เก่าแก่ที่สุดในโลกธงหนึ่ง แต่มีลักษณะเหมือนกับธงชาติอินโดนีเซียอย่างมาก โดยมีความแตกต่างตรงที่สัดส่วนนั้นเป็น 4:5 หรือ 2:3 เท่านั้น นอกจากนี้ยังมีลักษณะคล้ายกับธงชาติโปแลนด์และธงชาติสิงคโปร์ด้วย

 แหล่งข้อมูลอื่น 
 

โมนาโก
หมวดหมู่:สัญลักษณ์ของประเทศโมนาโก
# ชิ (ち)
ชิ เป็นคะนะของภาษาญี่ปุ่นตัวหนึ่ง ฮิระงะนะเขียนว่า ち มีที่มาจากตัวเขียนหวัดของมันโยงะนะ 知 และคะตะกะนะเขียนว่า チ มีที่มาจากตัวเขียนหวัดของมันโยงะนะ 千 ออกเสียงว่า  แต่ในการพูดจริงอาจแปรเป็น  เมื่อเติมดะกุเต็งจะออกเสียงว่า  หรือ  แต่ในการพูดจริงอาจแปรเป็น  หรือ  (ぢ ออกเสียงเหมือน じ แต่มีที่ใช้น้อยกว่า) เสียงอ่านที่เปลี่ยนไปจากปกติเนื่องจากเหตุผลทางสัทศาสตร์

チ, ヂ ในบางโอกาสก็ใช้ทับศัพท์ ti, di ตามลำดับ และ ヂ บางครั้งก็ใช้แทนเสียง  ที่มาจากภาษาต่างประเทศโดยการแปรเสียงสระ

ち เป็นอักษรลำดับที่ 17 อยู่ระหว่าง た (ทะ) กับ つ (สึ) ในการจัดลำดับอักษรปัจจุบัน ส่วนการจัดลำดับแบบอิโระฮะ ち เป็นอักษรลำดับที่ 8 อยู่ระหว่าง と (โทะ) กับ り (ริ)

 รูปแบบ  โรมะจิ  ฮิระงะนะ  คะตะกะนะ  เสียงอ่าน รูปแบบ  โรมะจิ  ฮิระงะนะ  คะตะกะนะ  เสียงอ่าน ธรรมดา chi, ti  ち  チ  ชิ-จิ ธรรมดา+ดะกุเต็ง ji, zi, di  ぢ  ヂ  จิ-ญิ chī  ちい, ちぃちー, ち～  チイ, チィチー, チ～  ชี-จี jī, dī  ぢい, ぢぃぢー, ぢ～  ヂイ, ヂィヂー, ヂ～  จี-ญี ทวิอักษร cha  ちゃ  チャ  ชะ-จะ ทวิอักษร+ดะกุเต็ง ja, dya  ぢゃ  ヂャ  จะ-ญะ chu  ちゅ  チュ  ชุ-จุ ju, dyu  ぢゅ  ヂュ  จุ-ญุ che  ちぇ  チェ  เชะ-เจะ je  ぢぇ  ヂェ  เจะ-เญะ cho  ちょ  チョ  โชะ-โจะ jo, dyo  ぢょ  ヂョ  โจะ-โญะ

 อักษรแบบอื่น 
ภาษาไอนุออกเสียง チ เป็น  นอกจากนี้ก็ใช้ チェ แทนเสียง  ซึ่งสามารถเขียนด้วย セ゚ แทนก็ได้

 อักขระ  ยูนิโคด  จิส เอกซ์ 0213JIS拡張漢字（JIS X 0213:2004）（全コード表）   ความหมาย ち  U+3061  1-4-33  ฮิระงะนะ ชิ (ti) ぢ  U+3062  1-4-34  ฮิระงะนะ จิ (di) チ  U+30C1  1-5-33  คะตะกะนะ ชิ (ti) ヂ  U+30C2  1-5-34  คะตะกะนะ จิ (di) ㋠  U+32E0  1-12-75  คะตะกะนะ ชิ (ti) ในวงกลม ﾁ  U+FF81  ไม่มี  คะตะกะนะ ชิ (ti) ครึ่งความกว้าง

 ลำดับขีด 
 thumb|upright|alt=ลำดับขีดในการเขียน ち|ลำดับขีดในการเขียน ち thumb|upright|alt=ลำดับขีดในการเขียน チ|ลำดับขีดในการเขียน チ

ฮิระงะนะ ち มีลำดับขีด 2 ขีดดังนี้
 ขีดเส้นนอนเฉียงขึ้นเล็กน้อยจากซ้ายไปขวา ในตำแหน่งกึ่งบน
 ขีดเส้นเฉียงลงด้านซ้ายตัดกับเส้นแรก หักโค้งเวียนขวาที่ตำแหน่งกลางคล้ายเลข 5

คะตะกะนะ チ มีลำดับขีด 3 ขีดดังนี้
 ขีดเส้นโค้งลงทางซ้าย ในตำแหน่งบน
 ขีดเส้นนอนจากซ้ายไปขวาในตำแหน่งกลาง
 ขีดเส้นโค้งลงทางซ้าย เริ่มจากกึ่งกลางของเส้นแรก ตัดกับเส้นที่สอง

 คันจิ 
ตัวอย่างคันจิที่อ่านว่าชิ และขึ้นต้นด้วยชิ มีดังนี้
# คอตตอนจิน
คอตตอนจิน (Merriam-Webster Dictionary) หรือ เครื่องแยกเมล็ดฝ้ายออกจากเส้นใย เป็นเครื่องจักรซึ่งสามารถแยกเส้นใยฝ้ายออกจากเมล็ดได้อย่างรวดเร็วและง่ายดาย ซึ่งหากไม่ใช้เครื่องจักรแล้ว ก็ต้องทำด้วยมือ เส้นใยถูกผ่านกรรมวิธีเป็นสินค้าฝ้าย และเมล็ดอาจถูกใช้เพื่อปลูกฝ้ายเพิ่มหรือผลิตน้ำมันเมล็ดฝ้าย หากเมล็ดได้รับความเสียหายมาก ก็จะถูกกำจัดออกไป

คอตตอนจินกลสมัยใหม่เครื่องแรกประดิษฐ์ขึ้นโดยนักประดิษฐ์ชาวอเมริกัน เอลี วิทนีย์ ใน ค.ศ. 1793 และจดสิทธิบัตรใน ค.ศ. 1794 คอตตอนจินใช้ลวดแผ่นกับตะขอลวดประกอบกันเพื่อดึงฝ้ายผ่าน ขณะที่แปรงค่อย ๆ นำปุยฝ้ายที่หลวมออกเพื่อป้องกันการติดขัด คอตตอนจินอัตโนมัติที่ใหญ่และซับซ้อนกว่ายังคงเป็นส่วนสำคัญของอุตสาหกรรมฝ้ายปัจจุบัน"Background on the Cotton Gin". About.com. Retrieved 2011-10-22.
# ฟรันโก บาเรซี
ฟรันโก บาเรซี  เกิดเมื่อวันที่ 8 พฤษภาคม ค.ศ. 1960 ที่เมืองตราวาลยีโต ประเทศอิตาลี เป็นโค้ชทีมฟุตบอลเยาวชน อดีตผู้เล่น และผู้จัดการทีมชาวอิตาลี เขาเล่นในตำแหน่งสวีปเปอร์หรือกองหลังตัวกลางเป็นหลัก และใช้เวลาค้าแข้ง 20 ปีเต็มกับสโมสรเอซี มิลาน ในศึกเซเรียอา โดยเป็นกัปตันทีมนานถึง 15 ฤดูกาล เขาได้รับการยกย่องว่าเป็นหนึ่งในกองหลังที่ดีที่สุดตลอดกาล เขาถูกจัดอันดับให้อยู่ในอันดับที่ 19 ในรายชื่อ 100 นักเตะที่ยิ่งใหญ่ที่สุดของศตวรรษที่ 20 ของนิตยสาร World Soccer ในปี ค.ศ. 1999 เขาได้รับลงคะแนนให้เป็นผู้เล่นเอซี มิลานแห่งศตวรรษ จากผู้งานในการเป็นกองหลังที่ดีที่สุดในรุ่นของเขา

ด้วยความสามารถและความสำเร็จของเขา ทำให้ในเวลาต่อมาเขาได้รับฉายาว่า "ไกเซอร์ ฟรานซ์" ซึ่งมาจากฉายาของฟรันทซ์ เบ็คเคินเบาเออร์ สวีปเปอร์ชาวเยอรมัน หนึ่งในนักฟุตบอลที่ยิ่งใหญ่ที่สุดตลอดกาลของไบเอิร์นมิวนิก และทีมชาติเยอรมนี หลังจากฤดูกาลสุดท้ายของเขากับมิลานในปี ค.ศ. 1997 สโมสรก็ได้เลิกใช้เสื้อหมายเลข 6 ของบาเรซีเพื่อเป็นเกียรติแก่เขา
# หลุยส์ เดอ มงฟอร์
นักบุญหลุยส์ มารี กรีญียง เดอ มงฟอร์  หรือสะกดว่า นักบุญหลุยส์ มารีย์ กรีญอง เดอ มงฟอร์ต เป็นมิชชันนารี นักเทศน์ และบาทหลวงโรมันคาทอลิกชาวฝรั่งเศส ผู้ส่งเสริมการอุทิศตนต่อพระนางมารีย์พรหมจารีและสวดสายประคำ ผู้ก่อตั้งคณะนักบวชคาทอลิก ได้แก่ คณะธรรมทูตพระแม่มารีย์ คณะภราดาเซนต์คาเบรียล และคณะธิดาปรีชาญาณ

 ประวัติ 
thumb|left|230px|สถานที่เกิดของหลุยส์
หลุยส์เป็นพี่ชายคนโตจากพี่น้องทั้งหมด 8 คน เกิดเมื่อวันที่ 31 มกราคม ค.ศ. 1673 ในรัชสมัยพระเจ้าหลุยส์ที่ 14 แห่งฝรั่งเศส เป็นบุตรของฌ็อง-บาติสต์ กรีญียง นักกฎหมาย ครอบครัวจึงมีทรัพย์สมบัติอยู่บ้างแต่ไม่ถึงขั้นร่ำรวยและมิได้อยู่ในระดับชนชั้นสูง หลุยส์เกิดมาในครอบครัวที่เชื่อถือคาทอลิกอย่างเคร่งครัด และได้รับการศึกษาเบื้องต้นจากคุณพ่อของท่านเอง จนเมื่ออายุได้ 12 ปี หลุยส์ก็เดินทางไปที่เมืองแรน ซึ่งเป็นเมืองหลวงของแคว้นเบรอตาญเพื่อเข้าเรียนที่ "วิทยาลัยนักบุญทอมัส เบ็กเก็ต" ของคณะเยสุอิต หลังจากเรียนที่วิทยาลัยนี้ได้ 2 ปี ครอบครัวของเขาก็ย้ายตามมาอยู่ในเมืองแรนด้วย

ด้วยการแนะแนวของนักบวชคณะเยสุอิต หลุยส์ตัดสินใจรับศีลอนุกรมขั้นบาทหลวงที่สักการสถานพระนางมารีย์ในโบสถ์ของนักบวชคณะคาร์เมไลท์ที่เมืองแรน หลังจากเรียนที่คณะเยสุอิตได้หลายปี หลุยส์ได้รับการสนับสนุนทางการเงินให้เข้าเรียนที่แซงต์ ซูลปีส ในกรุงปารีส หลุยส์ต้องทำงานหาเงินเรียนจนได้เป็นบาทหลวง หลังจากบวชแล้วท่านได้รับหน้าที่ไปดูแลคนเจ็บป่วยและคนชราที่โรงพยาบาล และที่โรงพยาบาลแห่งนี้เอง ท่านได้ตั้งกลุ่มสตรีที่เจ็บป่วยอยู่ แต่มีน้ำใจดี สมัครทำงานช่วยเหลือคนอื่น ๆ ซึ่งสตรีกลุ่มนี้ต่อมาได้ถือกำเนิดเป็น คณะธิดาปรีชาญาณ

หลุยส์เป็นนักพัฒนาและก่อสร้าง เขาซ่อมแซมบูรณะโบสถ์ต่าง ๆ ที่ถูกทอดทิ้ง และพร้อม ๆ กับบูรณะโบสถ์ เขาก็ได้ปรับปรุงโรงเรียน ตามความคิดที่ว่า โรงเรียนมีความสำคัญเท่ากับโบสถ์ เพราะเป็นที่อบรมเด็กให้เป็นผู้ใหญ่ที่ดีในอนาคต แต่จะต้องมีครูที่ดีสอนด้วย ในที่สุด หลุยส์จึงตั้งคณะภราดาเซนต์คาเบรียล เพื่ออบรมเยาวชนให้เป็นคนดี

บาทหลวงหลุยส์ เดอ มงฟอร์ ถึงแก่มรณกรรมเมื่อวันที่ 28 เมษายน ค.ศ. 1716 ขณะอายุได้ 43 ปี

 สถาปนาเป็นนักบุญ 
thumb|รูปปั้นนักบุญหลุยส์ มารี บนอาคารเรียนของโรงเรียนอัสสัมชัญ
บาทหลวงหลุยส์ เดอ มงฟอร์ ได้รับการประกาศเป็นบุญราศีในปี ค.ศ. 1888 โดยสมเด็จพระสันตะปาปาลีโอที่ 13 และการประกาศเป็นนักบุญเมื่อวันที่ 20 กรกฎาคม ค.ศ. 1977 โดยสมเด็จพระสันตะปาปาปิอุสที่ 12 โดยมีพระดำรัสว่า
# จักรพรรดิโรมัน
จักรพรรดิโรมัน เป็นผู้ที่ปกครองจักรวรรดิโรมันตั้งแต่ 27 ปีก่อนคริสตกาล ถึง ค.ศ. 476 สำหรับ จักรวรรดิโรมันตะวันตก และปี ค.ศ. 1453 สำหรับ จักรวรรดิโรมันตะวันออก
# มากิโนะ นาริซาดะ
มากิโนะ นาริซาดะ (ค.ศ. 1634 - 8 กรกฎาคม ค.ศ. 1712) เป็นไดเมียวและพ่อตาของโทกูงาวะ สึนาโยชิ โชกุนคนที่ 5 ของตระกูลโทกูงาวะ

ประวัติ
นาริซาดะเกิดที่เอโดะ ต่อมาได้ไปรับใช้สึนาโยชิที่แคว้นทาเตบายาชิ โดยเป็นขุนนางที่ปรึกษาคู่กับยานางิซาวะ โยชิยัตสึ เมื่อโชกุนคนที่ 4 โทะกุงะวะ อิเอะสึนะ พี่ชายต่างมารดาของสึนาโยาชิถึงแก่อสัญกรรมลง สึนาโยชิจึงได้รับเลือกเป็นโชกุนคนที่ 5 นาริซาดะจึงได้เข้ารับใช้ที่ปราสาทเอโดะและได้ยกบุตรสาวคือมะกิโนะ ยะสึโกะ เข้าไปเป็นบ้านเล็กของโชกุนสึนะโยะชิ

ต่อมาใน ค.ศ. 1683 โชกุนสึนาโยชิได้มอบแคว้นเซกิยาโดะหรือจังหวัดชิบะในปัจจุบันให้นาริซาดะไปปกครองซึ่งเขาก็ปกครองอย่างดีจนถึง ค.ศ. 1695 เขาจึงสละตำแหน่งให้มากิโนะ นาริฮารุ ลูกบุญธรรมปกครองสืบต่อ

นาริซาดะถึงแก่อสัญกรรมเมื่อวันที่ 8 กรกฎาคม ค.ศ. 1712
# เซเรียอา ฤดูกาล 2011–12
เลกาเซเรียอา (หรือ ทิม เลกาเซเรียอา ด้วยเหตุผลทางผู้สนับสนุน) ฤดูกาล 2011-12 เป็นฤดูกาลที่ 2 นับตั้งแต่ถอนตัวออกจากฟุตบอลลีกในฤดูกาล 2010-11 ซึ่งแต่เดิมจะเปิดฤดูกาลใน เดือนสิงหาคม ปี 2011 แต่เนื่องจากเกิดการประท้วงของ นักฟุตบอล ทำให้ต้องเลื่อนเปิดลีกซึ่งลีกจะปิดฤดูกาลในวันที่ 13 พฤษภาคม ค.ศ. 2012 โดยแชมป์ปัจจุบันคือ ยูเวนตุส ซึ่งเป็นแชมป์สมัยที่ 28 ของสโมสร
ทีม
สนามแข่งขัน
 ทีม สถานที่ สนามแข่งขัน ความจุ 2011–12 season อตาลันต้า Bergamo Atleti Azzurri d'Italia   โบโลญญา Bologna Renato Dall'Ara   กายารี Cagliari Sant'Elia   คาตาเนีย Catania Angelo Massimino   เชเซนา Cesena Dino Manuzzi   คิเอโว Verona Marc'Antonio Bentegodi   ฟิออเรนตินา Florence Artemio Franchi   เจนัว Genoa Luigi Ferraris   อินเตอร์ Milan San Siro   ยูเวนตุส Turin Juventus Stadium   ลาซิโอ Rome Olimpico   เลชเช Lecce Via del Mare   มิลาน Milan San Siro   นาโปลี Naples San Paolo   โนวารา Novara Silvio Piola   ปาแลร์โม Palermo Renzo Barbera   ปาร์มา Parma Ennio Tardini   โรมา Rome Olimpico   เซียนา Siena Artemio Franchi   อูดิเนเซ Udine Friuli  

ตารางคะแนน

 

|| rowspan="11" style="background:#f9f9f9;"|
# หงเฉวียน
หงฉวนประวัติ วัดเส้าหลิน - สำนัก 18 อรหันต์แห่งประเทศไทย   หรือ มวยสกุลหง  เป็นศิลปะการต่อสู้ป้องกันตัวทางตอนใต้ของจีน ที่มีส่วนเกี่ยวข้องกับวีรบุรุษในตำนานชาวจีนนามว่า หวง เฟยหง ผู้ซึ่งเป็นปรมาจารย์แห่งเพลงหมัดหงฉวนHung Gar Kuen  

ตามตำนานกล่าวว่าเพลงหมัดหงฉวนได้รับการตั้งชื่อตาม หง ซีกวน ผู้ซึ่งได้เรียนศิลปะการต่อสู้จาก จื้อซั่น ผู้ซึ่งเป็นปรมาจารย์ฉานแห่งวัดเส้าหลินภาคใต้Martial Arts Gathering 2007: Arts - Hung Gar  โดย จื้อซั่น (หรือ จื้อซั่นฉานซือ) เป็นอาจารย์ของ 5 ลูกศิษย์ ซึ่งมีนามว่า หง ซีกวน, ไช่ จิ่วหยี, โม่ ชิงเจี่ยว,  หลี่ โหย่วซัน และ หลิว ซานเหยี่ยน Hung Ga Kuen - China culture   ห้าลูกศิษย์เหล่านี้ในภายหลังได้กลายเป็นห้าผู้ก่อตั้งที่มีชื่อเสียงแห่งห้าเพลงหมัดวัดเส้าหลินตอนใต้ (หงฉวน, ไช่เจียฉวน, โม่เจียฉวน, หลี่เจียฉวน และ หลิวเจียฉวน)

วัดที่พวกเขาได้รับการฝึกฝนได้กลายเป็นที่หลบภัยสำหรับฝ่ายตรงข้ามของราชวงศ์ชิง ซึ่งใช้สถานที่แห่งนี้ดำเนินกิจกรรมของพวกเขา และได้ถูกทำลายโดยกองกำลังชิงในไม่นาน หงผู้เป็นพ่อค้าชาก็ได้ออกจากบ้านในมณฑลฝูเจี้ยนมายังมณฑลกวางตุ้งในที่สุด และเขาได้นำศาสตร์สายนี้มาเผยแพร่ในเวลาต่อมา

 ผู้ฝึกเพลงหมัดหงฉวนที่มีชื่อเสียง 
 หง ซีกวน (洪熙官) ผู้คิดค้นเพลงมวยสกุลหง
 หวง เฟยหง (黃飛鴻) ปรมาจารย์กังฟูแห่งประวัติศาสตร์ชาวจีนIron Thread. Southern Shaolin Hung Gar Kung Fu Classics Series Paperback: 186 pages Publisher: CreateSpace (December 15, 2008) Language: English ISBN 978-1-4404-7500-9
 จ้าว จื้อหลิง (趙志淩) นักแสดงชาวฮ่องกงG.M. CHIU CHI LING - Arpnet  
 เกลเซอร์ (Glacier) นักมวยปล้ำชาวอเมริกันSuper Wrestling Center
# เฉลิมชัย
เฉลิมชัย อาจหมายถึง

 พลเอก เฉลิมชัย จารุวัสตร์ อดีตรัฐมนตรีประจำสำนักนายกรัฐมนตรี
 พันตรี เฉลิมชัย มัจฉากล่ำ หรือ ผู้พันตึ๋ง (2 สิงหาคม 2496 —), นายทหารซึ่งฆ่าผู้ว่าราชการจังหวัดยโสธรเมื่อต้นปี 2544 โดยใช้มีดแทง เชือด ปาดลำคอ แล้วใช้ปืนยิงศีรษะซ้ำอีกหนึ่งนัด เนื่องจากถูกผู้ตายตรวจพบว่าทุจริต ต่อมา ศาลอาญา ศาลอุทธรณ์ และศาลฎีกาพิพากษาประหารชีวิต แต่พระมหากษัตริย์พระราชทานอภัยโทษ
 เฉลิมชัย โฆษิตพิพัฒน์ (15 กุมภาพันธ์ 2498 —), ศิลปินแห่งชาติ สาขาทัศนศิลป์ (จิตรกรรม)
 เฉลิมชัย ศรีอ่อน (7 มีนาคม 2508 —), รัฐมนตรีว่าการกระทรวงทรัพยากรธรรมชาติและสิ่งแวดล้อม
 เฉลิมชัย มหากิจศิริ (4 พฤศจิกายน 2521 —), นักแสดงซึ่งต่อมาเป็นนักการเมืองสังกัดพรรคเพื่อไทย
# วงศ์ปลาแสงอาทิตย์
วงศ์ปลาแสงอาทิตย์ หรือ วงศ์ปลาโมลา  เป็นวงศ์ของปลากระดูกแข็งวงศ์หนึ่ง ในอันดับปลาปักเป้า (Tetraodontiformes) ใช้ชื่อวงศ์ว่า Molidae (/โม-ลิ-ดี้/)

มีลำตัวกลมรูปไข่ แบนข้างมาก ตามีขนาดเล็ก ช่องเปิดเหงือกที่ขนาดเล็ก ปากอยู่ในตำแหน่งตรงมีขนาดเล็กฟันทั้งสองข้างเชื่อมต่อกันมีลักษณะคล้ายปากนก ครีบหลังและครีบก้นอยู่ตรงข้ามกัน ครีบอกมีเล็ก ไม่มีครีบท้อง ในน่านน้ำไทยส่วนใหญ่พบทางฝั่งทะเลอันดามัน ส่วนหางของลำตัวตัดตรง ไม่มีครีบหาง  ปกติเป็นปลาที่อาศัยอยู่ในมหาสมุทรเข้ามาในเขตน้ำตื้นโดยบังเอิญหรือติดมากับอวนของชาวประมงที่ออกไปทำการประมงในมหาสมุทร เป็นปลาที่มีขนาดใหญ่

เป็นปลาที่ว่ายน้ำได้ช้า เนื่องจากรูปร่าง กินอาหารจำพวก แพลงก์ตอนสัตว์, แมงกะพรุน และสัตว์น้ำขนาดเล็กชนิดต่าง ๆ ขณะที่ว่ายน้ำจะใช้ครีบก้นและครีบหาง ขณะที่ครีบอกจะใช้ควบคุมทิศทาง มีถุงลมขนาดใหญ่ ปากรวมทั้งเหงือกจะพ่นน้ำออกมาเพื่อเป่าทรายเหมือนเครื่องยนต์เจ็ตเพื่อค้นหาอาหารที่ใต้ทรายอีกด้วยKeiichi, Matsura & Tyler James C. (1998). Paxton, J.R. & Eschmeyer, W.N.. ed. Encyclopedia of Fishes. San Diego: Academic Press. p. 231. ISBN 0-12-547665-5.

แบ่งออกเป็น 3 สกุลจาก ITIS.gov  4 ชนิด โดยชนิดที่รู้จักกันดีที่สุดและพบได้บ่อย คือ ปลาแสงอาทิตย์ (Mola mola) ซึ่งเป็นชนิดที่มีความใหญ่ที่สุดด้วย โดยสามารถโตเต็มที่ได้ถึง 3 เมตร น้ำหนักกว่า 2 ตัน ซึ่งนับเป็นปลากระดูกแข็งที่มีน้ำหนักมากที่สุดในโลก และถือเป็นชนิดที่ใหญ่ที่สุดในอันดับนี้อีกด้วย

 การจำแนก 
 Masturus Gill, 1884 
 Masturus lanceolatus  (Liénard, 1840) 
 Mola Koelreuter, 1766
 Mola mola  (Linnaeus, 1758) 
 Mola ramsayi  (Gigoli, 1883) 
 Ranzania Nardo, 1840
 Ranzania laevis  (Pennant, 1776) 

มีพฤติกรรมโดยทั่วไป มักว่ายอยู่ลำพังเพียงตัวเดียว แต่บางครั้งอาจพบรวมฝูงกันหลายสิบตัว แม้จะเป็นปลาใหญ่และมีรูปร่างแปลก แต่สามารถกระโดดเหนือผิวน้ำได้เป็นสิบฟุต มีการบริโภคเป็นอาหารบ้าง แต่ในอวัยวะภายในมีรายงานว่ามีพิษเช่นเดียวกับปลาปักเป้า

กระจายพันธุ์ทั่วไปในทะเลเปิดทั่วโลก มักพบในเขตน้ำลึกและมีอุณหภูมิที่เย็น

โดยคำว่า "Mola" นั้นเป็นภาษาลาติน แปลว่า "หินโม่" มีความหมายถึง รูปร่างของปลาในวงศ์นี้Family Molidae - Molas or Ocean Sunfishes
# การแถลงข่าว
การแถลงข่าว  การจัดงานสื่อมวลชนโดยผู้ให้ข่าวเชิญนักข่าวมารับข่าว

ในการแถลงข่าวนั้นอาจมีผู้ให้ข่าวจำนวนหนึ่งคนหรือมากกว่า ที่อาจให้ผู้รายงานข่าวถามคำถาม ในบางครั้งอาจเป็นงานที่จัดเพื่อตอบคำถามเพียงอย่างเดียว ในบางครั้งไม่เปิดโอกาสให้นักข่าวถามคำถาม ส่วนในงานที่ไม่มีการให้สัมภาษณ์ หรือตอบคำถามใด จะมีการให้ถ่ายรูปอย่างเดียว ที่เรียกว่า ภาพข่าว

งานแถลงข่าวนั้นโดยมากจะจัดขึ้นโดยนักการเมือง ทีมกีฬา สตูดิโอภาพยนตร์หรือผู้มีชื่อเสียง ผู้ประชาสัมพันธ์ผลิตภัณฑ์สินค้า นักกฎหมายเพื่อให้ข้อมูลคดีความ หรือโดยใครก็ได้ที่ต้องการหาผลประโยชน์จากสื่อ สถานที่จัดงานอาจจัดขึ้นที่ใดก็ได้ ไม่ว่าจะเป็นสถานที่ที่เป็นทางการอย่างเช่น ทำเนียบขาว หรือสถานที่ไม่เป็นทางการอย่างเช่นท้องถนน เช่น สถานที่เกิดอาชญากรรม สถานที่มักใช้จัดงานแถลงข่าว คือ ห้องแถลงข่าวของโรงแรม และ สำนักงานศาล เป็นต้น
# อ่าวขัมภัต
อ่าวขัมภัต  หรือ อ่าวแคมเบย์  เป็นอ่าวในทะเลอาหรับ ทางชายฝั่งทิศตะวันตกของประเทศอินเดีย ในรัฐคุชราต ทางทิศตะวันออกเฉียงใต้ของคาบสมุทรกาเฐียวาร มีแม่น้ำนาร์มทาและแม่น้ำทัปตีไหลลงที่อ่าวนี้ เป็นอ่าวที่ตื้นเขินจากการทับถมของตะกอนอย่างต่อเนื่อง
# ดับเบิลยูซีดับเบิลยู นิวบลัดไรส์ซิ่ง
ดับเบิลยูซีดับเบิลยู นิวบลัดไรส์ซิ่ง เป็นศึกเปย์-เปอร์-วิวของ เวิลด์แชมเปี้ยนชิพเรสต์ลิง จัดในวันที่ 13 สิงหาคม ค.ศ. 2000 ณ Pacific Coliseum ในเมือง Vancouver, British Columbia สหรัฐอเมริกา โดยมีจำนวนผู้เข้าชมในสนามทั้งสิ้น 6,614 คน 

แมทช์การปล้ำ
#แมทช์การปล้ำกำหนดการปล้ำเวลา13 Count (Evan Karagias, Shannon Moore, และ Shane Helms) (พร้อมด้วย Tank Abbott) ชนะ The Jung Dragons (Kaz Hayashi, Jamie-San, และ Yun Yang)แมทช์การปล้ำไต่บันได11:322Ernest Miller ชนะ The Great Mutaแมทช์การปล้ำเดี่ยว6:473Buff Bagwell ชนะ Kanyonแมทช์การปล้ำ Judy Bagwell on a Forklift match6:454KroniK (Brian Adams และ Bryan Clark) (c) ชนะ The Perfect Event (Shawn Stasiak และ Chuck Palumbo), Sean O'Haire และ Mark Jindrak, และ The Misfits In Action (General Rection และ Cpl. Cajun)แมทช์การปล้ำ Four Corners match เพื่อชิงแชมป์WCW World Tag Team Championship โดยมี Disco Inferno, Tygress และ Rey Misterio, Jr. เป็นกรรมการพิเศษ12:225Billy Kidman ชนะ Shane Douglas (พร้อมด้วย Torrie Wilson)แมทช์การปล้ำ Strap match8:226Major Gunns ชนะ Ms. Hancockแมทช์การปล้ำ Mud Rip off the Clothes match6:437Sting ชนะ The Demonแมทช์การปล้ำเดี่ยว0:528Lance Storm (c) ชนะ Mike Awesomeแมทช์การปล้ำเดี่ยว Canadian Rules match เพื่อชิงแชมป์WCW United States Heavyweight Championship โดยมี Jacques Rougeau เป็นกรรมการพิเศษ11:289The Dark Carnival (Vampiro and The Great Muta) ชนะ KroniK (Brian Adams and Bryan Clark) (c)แมทช์การปล้ำแทกทีม เพื่อชิงแชมป์WCW World Tag Team Championship9:0610Kevin Nash ชนะ Goldberg and Scott Steiner (พร้อมด้วย Midajah)แมทช์การปล้ำสามเส้า10:4811Booker T (c) ชนะ Jeff Jarrettแมทช์การปล้ำเดี่ยว เพื่อชิงแชมป์WCW World Heavyweight Championship14:30

ดูเพิ่ม
รายชื่อรายการเพย์-เพอร์-วิวของดับเบิลยูซีดับเบิลยู
# แฮร์ค็อยเนอร์อุนท์ดีฟลูท
แฮร์ค็อยเนอร์อุนท์ดีฟลูท (แปลว่า "นายค็อยเนอร์กับน้ำขึ้น") เป็นนิทานคติสอนใจKlaus Völker: Brecht Chronik, Daten zu Leben und Werk, zusammengestellt von Klaus Völker, Reihe Hanser 74, Carl Hanser Verlag, 3. Aufl., München 1978, ของแบร์ท็อลท์ เบร็ชท์

 เนื้อหา 
นายค็อยเนอร์เดินไปในหุบเขาแห่งหนึ่ง เมื่อน้ำเริ่มขึ้นจึงรู้ว่าตัวเองอยู่ในชะวากทะเล ทันใดนั้นนายค็อยเนอร์หยุดเดินและมองหาเรือที่อาจจะช่วยเขาออกไปจากสถานการณ์นั้นได้ เขารอจนน้ำท่วมถึงคอ ซึ่งหากรอต่อไปคงต้องจมน้ำแน่ จึงทิ้งความหวังในการรอเรือและตั้งความหวังว่าน้ำจะไม่ขึ้นต่อไป แต่แล้วน้ำก็ท่วมมาถึงปาก จึงทิ้งความหวังน้ำไม่ขึ้นอีกและเริ่มว่าย และเข้าใจว่าตนเองเป็นเรือเช่นกันFabeln. Reclam Universal-Bibliothek, Band 9519

 คติสอนใจ 
แบร์ท็อลท์ เบร็ชท์ ต้องการให้ผู้อ่านมีความเชื่อมั่นในตัวเองและพยายามช่วยตัวเอง ไม่ควรรอความช่วยเหลือจากคนอื่น นอกเหนือจากนั้นควรมีความมั่นใจในตัวเอง
ส่วนมากคนจะไม่ค่อยคิดเท่าใด จะรอแต่ความช่วยเหลือจากผู้อื่น ซึ่งของอย่างนี้ไม่แน่นอน เมื่อคนเข้าใจและมองเห็นว่าแก้ปัญหาด้วยตัวเองได้
เมื่อนั้นเขาก็จะแก้ปัญหานั้นได้เอง โดยไม่จำเป็นต้องขอความช่วยเหลือจากผู้อื่น http://www.xn--prfung-ratgeber-0vb.de/2012/02/herr-keuner-und-die-flut-brecht-interpretation/

 เรื่องราวของนายค็อยเนอร์ 
นายค็อยเนอร์กับน้ำขึ้น เป็นนิทานเรื่องหนึ่งจากเรื่องราวของนายค็อยเนอร์ ซึ่งส่วนมากจะเป็นนิทานคติสอนใจ ซึ่งเบร็ชท์ได้ประพันธ์และรวบรวมเป็นเล่มในระยะเวลา 30 ปี ในขณะนี้ (ปี 2012) มีการรวมนิทานเกี่ยวกับนายค็อยเนอร์ทั้งหมด 121 เรื่อง

หนังสือ
 Bertolt Brecht: Geschichten vom Herrn Keuner – Zürcher Fassung. Suhrkamp Verlag, Frankfurt am Main 2004, ISBN 978-3-51841-660-0.
 Bertolt Brecht: Geschichten vom Herrn Keuner. Suhrkamp Verlag 2003, ISBN 978-3-518-22366-6 (Bibliothek Suhrkamp 1366).
# ปริศนารักสลักแค้นข้ามภพ
ปริศนารักสลักแค้นข้ามภพ  หรือที่รู้จักในชื่อ UraBoku เป็นเป็นมังงะ และ ภาพยนตร์การ์ตูนโทรทัศน์ของญี่ปุ่น ประเภท โชโจะ โดย โอดะกิริ โฮตารุ ออกอากาศทาง Chiba TV. ในปี พ.ศ. 2553 และตีพิมพ์เป็นนวนิยายในประเทศไทย ปัจจุบันออกมาทั้งหมด 6 เล่ม

 เนื้อเรื่อง 
ซากุราอิ ยูกิ เป็นนักเรียนม.ปลายที่อาศัยอยู่ในสถานรับเลี้ยงเด็กกำพร้าแห่งหนึ่งในอาซาฮิ มีพลังลึกลับที่สามารถอ่านความทรงจำของคนอื่นได้ ยูกิเติบโตมาพร้อมกับรุ่นพี่ในสถานรับเลี้ยงฯคนหนึ่ง ที่ชื่อว่า คานะตะ วากามิยะ ยูกิรักคานาตะมากเหมือนพี่ชายแท้ๆของตนเอง วันหนึ่งหลังจากกลับโรงเรียน ผอ.สถานเด็กกำพร้าเรียกตัวเขาไปพบ เขาได้พบชายที่ชื่อว่า กิโอ ทาคาชิโระ ซึ่งอ้างตัวว่าเป็นพี่ชายของเขา และต้องการรับเขาไปอยู่ด้วยที่โตเกียว ยูกิที่มักคิดว่าตนเองอยู่อย่างโดดเดี่ยว สับสนมาก และขอเวลาทาคาชิโระในการคิดทบทวน ที่โรงเรียนยูกิมักเป็นที่นิยมในหมู่สาวๆ ดังนั้นจึงเป็นที่อิจฉาของเพื่อนยูกิที่ชื่อว่า อุซึกิ ในวันที่จิตใจเขาตกต่ำ จากการเป็นที่อิจฉาของเพื่อนคนหนึ่งในห้อง ยูกิได้พบกับชายคนหนึ่ง ชื่อว่า เซส ทั้งๆที่เจอกันเป็นครั้งแรก แต่ยูกิกลับมีความคุ้นเคยกับชายคนนี้มาก เสมือนกับว่าเคยรู้จักกันมาก่อน

วันหนึ่ง ยูกิถูกโจมตีจากสัตว์ลึกลับ แต่เซสก็มาช่วยไว้ ทาคาชิโระ ได้ปรากฏตัว พร้อมกับ ซูคุโมะ และ โทโกะ คนที่เคยช่วยยูกิจากพวกอันธพาลมาครั้งหนึ่ง ทาคาชิโระกล่าวว่า พวกเขาเองก็มีพลังพิเศษเหมือนกับยูกิ และนั่นเป็นสิ่งชี้ชัดว่าเป็นคนในตระกูลเดียวกัน และชักชวนยูกิมาเป็นส่วนหนึ่ง ยูกิขอเวลาตัดสินใจเช่นเดิม เซสไปส่งยูกิที่สถานเด็กกำพร้า พร้อมบอกว่านั่นคือดิวรัส และยังกำชับยูกิ ว่าคืนพรุ่งนี้ห้ามออกไปไหน ถึงกระนั้น เย็นวันต่อมาแม่บ้านพบว่ามีเด็กในสถานเด็กกำพร้าหายไป และวานยูกิช่วยออกตามหา ยูกิซึ่งได้รับข้อความจากอุซึกิ ว่าเด็กๆอยู่ที่ดาดฟ้าของโรงเรียน ยูกิจึงรีบไปที่นั่น ณ ดาดฟ้าโรงเรียน ยูกิพบว่าอุซึกิโดนดิวรัสเข้าสิง และพยายามจะฆ่ายูกิ ซูคุโมะมาช่วยยูกิไว้ แต่ก็ได้รับบาดเจ็บมาก ตอนนั้นเองเซสมาช่วยยูกิ และจัดการกับดิวรัสอย่างง่ายดาย ตอนนั้นยูกิพบว่าตนเองมีพลังในการรักษาผู้คน และด้วยไม่อยากให้เด็กๆได้รับอันตรายอีก ยูกิจึงตัดสินใจ ไปโตเกียวในที่สุด
# ยอนแกโซมุน
ยอนแกโซมุน (, 603 – 655) ผู้นำทางการทหารคนสำคัญในปลายยุค อาณาจักรโคกูรยอ ยอนแกโซมุน เกิดเมื่อปี ค.ศ. 603 เป็นผู้ทรงอำนาจเหนือกษัตริย์ถึง 2 พระองค์คือ พระเจ้ายองนยู และ พระเจ้าบอจาง ยอนแกโซมุน ถึงแก่อสัญกรรมเมื่อปี ค.ศ. 665 หรือ ค.ศ. 666
# สาธารณรัฐประชาชนมองโกเลีย
สาธารณรัฐประชาชนมองโกเลีย  คือรัฐคอมมิวนิสต์ในเอเชียตะวันออกระหว่าง ค.ศ. 1924 ถึง ค.ศ. 1992 หลังจากมองโกเลียได้รับเอกราชจากจีน จากการช่วยเหลือของสหภาพโซเวียตแต่ต้องสถาปนาการปกครองเป็นระบอบคอมมิวนิสต์ตามแบบประเทศเพื่อนบ้าน ลัทธิคอมมิวนิสต์สิ้นสุดลงจากมองโกเลียเมื่อปี ค.ศ. 1991 ปีเดียวกันกับการล่มสลายของสหภาพโซเวียต ซึ่งต่อมามองโกเลียได้นำระบอบประชาธิปไตยแบบรัฐสภามาใช้กับตน 

 ประวัติศาสตร์ 

 การเมืองการปกครอง 
 บริหาร 

 นิติบัญญัติ 

 ตุลาการ 

 กองทัพ 

 เศรษฐกิจ
# โบอิง โมเดล 1
โบอิง โมเดล 1 หรือในชื่อ บี & ดับบลิว ซีเพลน เป็นเครื่องบินแบบแรกที่ผลิตขึ้นโดยบริษัทโบอิง เป็นเครื่องบินทะเล เครื่องยนต์ใบพัดเดี่ยว ปีกสองชั้น ออกแบบโดย วิลเลียม อี. โบอิง และ จอร์จ คอนราด เวสเตอร์เวลต์

 การออกแบบ 
เครื่องบินลำแรกประกอบแล้วเสร็จที่โรงเก็บเรือบริเวณทะเลสาบยูเนียน ซีแอตเทิล รัฐวอชิงตัน โครงสร้างทำจากไม้ บุด้วยผ้าลินิน เครื่องลำแรกมีชื่อว่า "บูลบิลล์" ลำที่สองมีชื่อว่า "มัลลาร์ด" ขึ้นบินครั้งแรกเมื่อวันที่ 15 มิถุนายน พ.ศ. 2459 

 ประวัติการใช้งาน 
แรกเริ่มโบอิงเสนอขายให้กับกองทัพเรือสหรัฐอเมริกาแต่ถูกปฏิเสธ จึงเสนอขายให้กับโรงเรียนการบินนิวซีแลนด์ ซึ่งถือเป็นการซื้อขายเครื่องบินระหว่างประเทศครั้งแรกของโบอิง 

ในวันที่ 25 มิถุนายน พ.ศ. 2462 โบอิง โมเดล 1 ได้ทำสถิติความสูงของนิวซีแลนด์ที่ 6,500 ฟุต และต่อมาได้ใช้งานในภารกิจขนส่งจดหมายทางอากาศ
# โบอิง โมเดล 2
โบอิง โมเดล 2 เป็นเครื่องบินทะเล ใช้ฝึกบินสองที่นั่ง ปีกสองชั้น เป็นเครื่องบินแบบแรกที่ออกแบบเองโดยโบอิงทั้งหมด และเป็นเครื่องบินแบบแรกที่ประสบความสำเร็จทางการเงินของโบอิง ต่อมาพัฒนาเป็น โมเดล 2, 3, 4, และ 5

แหล่งข้อมูลอื่น
 historylink.org: สารานุกรมออนไลน์รัฐวอชิงตัน

ม
หมวดหมู่:เครื่องบินฝึก
หมวดหมู่:เครื่องบินทุ่นลอยน้ำ
หมวดหมู่:เครื่องบินปีกสองชั้น